Diari Oficial de la Generalitat Valenciana


Sumari del DOGV 3164, del 19-01-1998 (1997/12610)

Bases generals per a la provisió d'una plaça d'administratiu d'Administració General.
-------------------------------------------------------------------------------------

### Dades del document

Número de DOGV
:   3164

Data del DOGV
:   19-01-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12096


Organisme emissor
:   Ajuntament de Benassal

Tipus de document
:   Anunci

Bases generals per a la provisió d'una plaça d'administratiu d'Administració General. [1997/X12939]
  
L'Ajuntament de Benassal, en la sessió ordinària del dia 30 d'octubre de 1997, adoptà entre altres l'acord d'aprovar les bases específiques que hauran de regir en el procediment per a la provisió, en propietat, d'una plaça d'Administratiu d'Administració General, mitjançant oposició, vacant en la plantilla de funcionaris d'aquest ajuntament, i que a continuació s'insereixen:
  
Bases generals per a la provisió en propietat, d'una plaça d'administratiu d'administració general, mitjançant oposició, vacant en la plantilla de funcionaris d'aquest ajuntament.
  
Primera. Característiques de les places
  
1.1. Les places estan enquadrades en el Grup C, corresponents a l'Escala d'Administració General, Subescala Administratius.
  
1.2. L'horari que haurà de realitzar l'aspirant que obtinga la plaça serà el legalment establert per a aquest ajuntament, i s'ajustarà a les necessitats del servei.
  
Segunda. Requisits dels aspirants
  
Els qui vulguen prendre part en aquestes proves selectives hauran de reunir els requisits següents:
  
a) Tenir la nacionalitat espanyola.
  
b) Tenir complits 18 anys d'edat y no excedir d'aquella en què es puga accedir a la jubilació en el Règim General de la Seguretat Social.
  
c) Estar en possessió del títol de batxiller superior, formació professional de 2n grau o equivalent, o complides les condicions per a obtenir el document acreditatiu d'aquesta titulació en la data en què finalitze el termini de presentació d'instàncies.
  
d) No patir malaltia, ni estar afectat per cap limitació física o psíquica incompatible amb l'exercici de les funcions, o que les impossibilite.
  
e) No haver estat separat, mitjançant expedient disciplinari, del servei de cap Administració Pública, ni trobar-se inhabilitat per a l'exercici de les funcions públiques.
  
Tercera. Sol·licituds
  
3.1. Participants.
  
Els qui desitgen participar en les corresponents proves selectives hauran de sol·licitar-ho mitjançant instància, dirigida al Sr. alcalde, a la Secretaria d'aquest ajuntament, i hauran d'adjuntar resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, se'n consignarà el número.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies.
  
3.2. Termini.
  
El termini de presentació de sol·licituds serà de vint dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.
  
3.3. Lloc.
  
Les sol·licituds es presentaran al Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.4. Drets d'examen.
  
L'import dels drets d'examen i de formació de l'expedient per cada una de les proves selectives, es fixarà en la corresponent convocatòria, de conformitat amb el que determina la disposició final tercera del Reial Decret 236/1988, de 4 de març, d'indemnitzacions per raó de servei, i només podrà ser tornat quan l'aspirant no fóra admès a les proves, per manca de requisits per a participar-hi.
  
Quarta. Admissió d'aspirants
  
Finalitzat el termini de presentació de les instàncies, l'Alcaldia-Presidència dictarà una resolució, en el termini màxim d'un mes, en què declararà aprovades les llistes d'aspirants admesos i exclosos, que es publicarà en el Butlletí Oficial de la Província i al tauler d'anuncis de l'Ajuntament, amb el nom i els cognoms dels admesos i exclosos, i si convé la causa de la no-admissió, tot indicant-hi lloc, data i hora de l'inici de les proves selectives, així com la composició nominal del tribunal. Contra aquesta resolució es podrà presentar reclamació en el termini de deu dies.
  
Cinquena. Tribunal qualificador
  
5.1. Composició.
  
President: el Sr. alcalde o membre de la Corporació en qui delegue.
  
Secretari: el de la Corporació Municipal o funcionari d'administració general, de carrera, en qui delegue.
  
Vocals:
  
a) Un representant de la Generalitat Valenciana.
  
b) Un funcionari d'administració general, de carrera, designat per l'Ajuntament de Benassal.
  
c) Un representant de l'Institut Valencià d'Administració Pública de la Generalitat Valenciana.
  
d) Representant dels sindicats.
  
La designació dels membres del tribunal inclourà la dels suplents respectius.
  
5.2. Els vocals hauran de posseir titulació o especialització igual o superior a l'exigida en aquesta convocatòria, excepte el president.
  
5.3. Per a les proves específiques, el tribunal podrà disposar la incorporació als seus treballs, amb veu però sense vot, d'assessors especialistes, d'acord amb el que preveu la legislació vigent.
  
5.4. Abstenció i recusació.
  
Quan concórreguen en els membres del tribunal cap de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir-hi i notificaran aquesta circumstancia a l'Alcaldia-Presidència; alhora, els aspirants podran recusar-los en la forma prevista en l'article 29 de la llei esmentada.
  
5.5. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. El tribunal està facultat per a resoldre les qüestions que puguen suscitar-se durant la realització de les proves, per a adoptar els acords necessaris que garantesquen el degut ordre en aquestes en tot allò no previst en aquestes bases, i per a l'adequada interpretació de les bases específiques d'aquesta convocatòria.
  
Tots els membres del tribunal tindran veu i vot, tret del secretari, que no tindrà vot. En cada sessió del tribunal podran participar els membres titulars presents en el moment de la seua constitució i, si són absents, els suplents, sense que puguen substituir-se entre ells en la mateixa sessió.
  
Si constituït el tribunal i iniciada la sessió, se n'absenta el president, aquest designarà, entre els vocals concurrents, el qui el substituirà durant la seua absència.
  
De cada sessió, el secretari n'estendrà una acta, on es faran constar les qualificacions dels exercicis, i també les incidències i les votacions que s'hi produesquen.
  
Les actes, numerades i rubricades, constituiran l'expedient que reflectirà el procés selectiu realitzat.
  
Si els membres del tribunal, una vegada iniciades les proves de l'oposició, cessen els càrrecs en virtut dels quals foren designats, continuaran exercint les funcions corresponents en els tribunals, fins que finalitze totalment el procés selectiu.
  
Si per qualsevol motiu els membres del tribunal, el secretari o el seu suplent, no pogueren continuar sent membres, amb independència de la responsabilitat en què incórreguen, i això impedira la continuació reglamentària del procediment selectiu per manca de titulars o suplents necessaris, es consideraran vàlides les actuacions anteriors i, amb els tràmits reglamentaris previs corresponents, es designaran els substituts dels que han cessat i, posteriorment, es realitzaran les actuacions que manquen fins a l'acabament del procés selectiu esmentat.
  
5.6. Indemnitzacions per raons del servei.
  
Els membres del tribunal percebran les indemnitzacions que per raó del servei tinguen establertes en el Reial Decret 236/88, de 4 març (BOE número 68, de 19 de març de 1993, i BOE número 73, de 26 de març de 1993), o en la disposició aplicable en el moment de la realització de les proves selectives.
  
L'alcalde-president, una vegada conegut el nombre d'aspirants, establirà el màxim d'assistència a meritar.
  
El tribunal que actue en les proves selectives tindrà la mateixa categoria tercera, que es fixe per als qui actuen en l'Administració central de l'Estat, d'acord amb l'article 33.2 del Reial Decret 236/88, de 4 de març, revisat mitjançant Resolució de 22 de març de 1993, per Acord del Consell de Ministres.
  
Sisena. Inici i desenvolupament de les proves selectives
  
El primer exercici començarà en les dates que s'anunciaran en la resolució per la qual s'aprove la llista d'aspirants, i l'ordre d'actuació dels opositors s'iniciarà pel primer d'aquells el cognom del qual comence per la lletra que, a l'efecte, s'establesca per a cada any per Resolució de la Secretaria d'Estat per a l'Administració Pública, apareguda als butlletins oficials corresponents i continuarà per ordre alfabètic.
  
L'inici dels altres exercicis s'anunciarà només al tauler d'anuncis de l'Ajuntament i al local en què haja tingut lloc la prova precedent, amb una antelació mínima de dotze hores, si es tracta del mateix exercici, i de vint-i-quatre si es tracta d'un de nou.
  
Entre la finalització d'un exercici i l'inici del següent haurà de transcórrer un termini mínim de setanta-dues hores i màxim de quaranta-cinc dies naturals. Es podran reduir les terminis anteriorment indicats si ho proposés el tribunal i ho acceptaren tots els aspirants unànimement. Açò haurà de constar en l'expedient.
  
Els aspirants seran convocats en crida única. La no-presentació a qualsevol dels exercicis en el moment de ser cridat, comporta automàticament que decaiga en els seus drets a participar en aquest exercici i en els successius i, en conseqüència, quedarà exclòs del procés selectiu. Això no obstant, en els supòsits de cas fortuït o força major que hagen impedit la presentació dels aspirants en el moment previst, sempre que aquest siga degudament justificat i així siga apreciat pel tribunal, es podrà examinar discrecionalment als aspirants que no comparegueren quan foren cridats, sempre que no haja finalitzat la prova corresponent, ni s'entorpisca el desenvolupament de la convocatòria, amb perjudici per a l'interès general o de tercers.
  
El tribunal, tret de raons que justifiquen el contrari, adoptarà les mesures oportunes per a garantir que els exercicis siguen corregits sense conèixer la identitat dels aspirants.
  
Setena. Proves selectives i qualificació
  
L'oposició constarà dels exercicis següents, de caràcter obligatori i eliminatori:
  
Primer. Pràctic. Consistirà a contestar una bateria de preguntes breus en les quals es tractarà de determinar l'aptitud ortogràfica, numèrica i mnemotècnica de l'aspirant.
  
Segon. Pràctic. Prova d'ordinador: consistirà en l'elaboració d'un exercici que es farà amb el full de càlcul "Excel" versió 7, l'elaboració d'un text amb el tractament de textos "Winword" versió 7, ambdós sobre el suport "Windows 95", a partir d'unes dades que facilitarà el tribunal en forma de minuta. En aquest exercici es valoraran els coneixements informàtics de l'opositor, la seua agilitat en l'ús de les finestres operatives, i la fidelitat i rapidesa en l'execució.
  
Tercer. Teòric. Consistirà a contestar desenvolupant per escrit una bateria de preguntes tipus test relatives a cada un dels temes de totes les parts del temari, que s'acompanyen com a annex a aquestes bases, amb un temps màxim de seixanta minuts. Cada cinc respostes correctes sumaran un punt, i es bandejaran les fraccions inferiors a cinc.
  
L'aspirant que no obtinga cinc punts com a mínim, en cada un dels exercicis, serà eliminat i, a l'efecte, el tribunal qualificarà amb puntuació de 0 a 10 punts en cada una de les proves.
  
La puntuació obtinguda en cada exercici serà la mitjana aritmètica de les puntuacions atorgades pels membres del tribunal, i s'hauran de rebutjar a aquests efectes la màxima i la mínima concedides.
  
La puntuació total de cada aspirant serà la suma dels punts obtinguts en tots els exercicis.
  
Octava. Publicitat de les qualificacions
  
Finalitzada la qualificació, el mateix dia en què s'adopten els acords corresponents seran exposades al tauler d'anuncis i als altres llocs que assenyalen les lleis, les qualificacions de cada exercici de l'oposició.
  
D'acord amb aquesta llista s'elevarà a l'òrgan competent, a més de l'acta de cada sessió, la proposta de nomenament de l'aspirant que haja obtingut la major puntuació total, sense que en cap cas puga elevar-se proposta de nomenament en favor d'un nombre superior al de les places convocades.
  
Novena. Presentació de documents
  
En el termini de vint dies naturals a comptar des de l'endemà de la publicació de la identitat de l'aspirant proposat per al seu nomenament pel tribunal, en el Boletín Oficial del Estado, aquest haurà d'acreditar que reuneix les condicions exigides en les presents bases.
  
Qui tinga la condició de funcionari públic o contractat en règim laboral per organismes públics, estarà exempt de justificar les condicions i els requisits exigits i acreditats quan obtingueren el seu nomenament anterior; per tant hauran de presentar únicament, el certificat del Ministeri, de la Corporació o de l'Organisme Públic del qual depenguen, justificatiu de la seua condició de funcionari i que compleix les condicions i els requisits assenyalats.
  
Això no obstant, si en la convocatòria s'exigeixen condicions o requisits que no consten en el seu expedient personal s'haurà d'acreditar de la forma abans indicada.
  
La falta de presentació de la documentació dins del termini establert, tret dels casos de força major o quan de la presentació dels documents es desprenga l'incompliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit comportarà la nul·litat subsegüent dels actes del tribunal en relació amb l'aspirant, i la impossibilitat d'efectuar-ne el nomenament, sense perjudici d'altres responsabilitats en què haja pogut incórrer.
  
Desena. Nomenament i presa de possessió, i prestació de jurament o promesa
  
Presentada la documentació per l'interessat, i sent aquesta conforme, l'òrgan municipal competent autoritzarà la presa de possessió de la plaça esmentada.
  
El nomenament serà notificat a l'interessat, que haurà de prendre possessió en el termini legalment establert, i a continuació es procedirà a la publicació del nomenament esmentat en el Boletín Oficial del Estado.
  
En el mateix termini, si s'escau, l'interessat haurà d'exercir l'opció prevista en l'art. 10 de la Llei 53/84, de 26 de desembre, d'Incompatibilitats del Personal al Servei de les Administracions Públiques; aquell que, sense causa justificada, no prenga possessió dins del termini esmentat, perdrà tots els drets derivats de la superació de les proves selectives i del subsegüent nomenament conferit.
  
En l'acte de presa de possessió, l'interessat haurà de prestar jurament o promesa, d'acord amb la fórmula prevista en l'article 31.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i en el Reial Decret 707/79, de 5 d'abril (BOE número 83, de 6 d'abril de 1989).
  
Onzena. Impugnació i revocació de les bases
  
Contra aquestes bases, que esgoten la via administrativa, es podrà interposar recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa, durant el termini de dos mesos, comptadors ded de l'endemà de la seua última publicació.
  
Benassal, 4 de desembre de 1997.- L'alcalde: Plácido García Pitarch.
  
Annex
  
Programa
  
Part I: Dret Polític i Constitucional, Dret Financer
  
Tema 1. L'Estat. Concepte. Elements. Formes. Divisió de poders. Relació entre els poders de l'Estat.
  
Tema 2. La Constitució Espanyola de 1978. Principis generals. Drets i deures fonamentals dels espanyols.
  
Tema 3. La Corona. El poder legislatiu.
  
Tema 4. El govern i l'Administració de l'Estat. El poder judicial.
  
Tema 5. Organització territorial de l'Estat. Els estatuts d'autonomia: el seu significat.
  
Tema 6. La despesa pública i les seues classes. El control de la despesa pública. Idea general de la despesa pública en Espanya.
  
Tema 7. Els ingressos públics. Concepte i classes. L'impost. Les taxes fiscals.
  
Tema 8. Principis inspiradors de la Llei General Tributària. La Llei Pressupostària.
  
Tema 9. El pressupost. Doctrina clàssica i concepcions modernes sobre el pressupost. Idea general del pressupost espanyol.
  
Part II: Dret Administratiu
  
Tema 1. L'Administració Pública en l'ordenament espanyol. La personalitat jurídica de l'Administració Pública. Classes d'administracions públiques.
  
Tema 2. Principis d'actuació de l'Administració Pública: eficàcia, jerarquia, descentralització, desconcentració i coordinació.
  
Tema 3. Sotmetiment de l'administració a la llei i al dret. Fonts del dret públic. La llei: les seues classes.
  
Tema 4. El reglament. Les seues classes. Altres fonts del dret administratiu.
  
Tema 5. L'administrat. Col·laboració i participació dels ciutadans en les funcions administratives. El principi d'audiència a l'interessat.
  
Tema 6. L'acte administratiu. Concepte. Elements. Principis generals de l'acte administratiu. Normes reguladores. Dimensió temporal del procediment administratiu: dies i hores hàbils; còmput de terminis. Recepció i registre de documents.
  
Tema 7. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.
  
Tema 8. Els recursos administratius. Classes. Recurs ordinari i extraordinari de revisió.
  
Tema 9. Principis generals de la contractació administrativa. Classes de contractes administratius. La selecció del contractista. Drets i deures del contractista amb l'administració.
  
Tema 10. Els drets reals administratius. El domini públic. El patrimoni privat de l'administració.
  
Tema 11. La intervenció administrativa en la propietat privada. L'expropiació forçosa.
  
Tema 12. Les formes d'activitat administrativa. El foment. La policia.
  
Tema 13. El servei públic. Nocions generals. Les formes de gestió dels serveis públics.
  
Part III: Administració Local
  
Tema 1. Règim local espanyol. Principis constitucionals.
  
Tema 2. La província en el règim local. Organització provincial. Competències.
  
Tema 3. El municipi. El terme municipal. La població. L'empadronament.
  
Tema 4. Organització municipal. Competències.
  
Tema 5. Estructures supramunicipals. Mancomunitats. Agrupacions. La comarca. Relacions entre ens territorials. Autonomia municipal i tutela.
  
Tema 6. Ordenances i reglaments de les entitats locals. Procediment d'elaboració i aprovació.
  
Tema 7. La funció pública local i la seua organització.
  
Tema 8. Drets i deures dels funcionaris públics locals. Incompatibilitats. Règim disciplinari.
  
Tema 9. Drets econòmics dels funcionaris. Drets passius. La seguretat social.
  
Tema 10. Els béns de les entitats locals. Règim d'utilització dels de domini públic.
  
Tema 11. Les formes d'activitat de les entitats locals. La intervenció administrativa en l'activitat privada. Procediment d'atorgament de llicències.
  
Tema 12. El servei públic en l'esfera local. Les formes de gestió dels serveis públics. Consideració especial de la concessió. Intervenció administrativa en defensa del medi ambient.
  
Tema 13. Procediment administratiu local. El registre d'entrada i d'eixida. Requisits de la presentació de documents. Comunicacions i notificacions.
  
Tema 14. Funcionament dels òrgans col·legiats locals. Convocatòria i ordre del dia. Requisits de constitució. Votacions. Actes i certificats d'acords.
  
Tema 15. Legislació sobre règim del sòl i ordenació urbana: els seus principis inspiradors. Competència urbanística municipal.
  
Tema 16. Instruments de planejament. Procediment d'elaboració i aprovació.
  
Tema 17. Execució dels plans d'ordenació. Sistemes d'actuació urbanística. La classificació del sòl. Intervenció en l'edificació i ús del sòl.
  
Tema 18. Hisendes locals: classificació dels ingressos. Ordenances fiscals. Règim jurídic de la despesa pública local.
  
Tema 19. Els pressupostos locals. Comptabilitat i comptes.
  
Ajuntament de Benasal